Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 589

3. Szemrevételezéses ellenőrzés A mérés megkezdése előtt szemrevételezéssel kell ellenőrizni: 3.1. A szerelés nélkül, a felülvizsgáló által választott, az általános mérnöki gyakorlat szerint megbízhatónak minősíthető technológiával ellenőrizhető emissziócsökkentő egységek és rendszerek megléte és állapota. Különös figyelmet kell fordítani a kipufogórendszer (hiánytalanság, tömítettség, állapot, sérülések), a légszűrő, illetve a kipufogógáz visszavezető rendszer, a kipufogógáz kezelő rendszer, katalizátor, a kartergáz visszavezetés, szekunder levegő rendszer, párolgási emissziócsökkentő rendszer és más, a levegőszennyezéssel kapcsolatos érzékelők és beavatkozók ellenőrzésére. Ellenőrizni kell továbbá a gépkocsi általános környezetszennyezési állapotát (motor vagy egyéb olajszivárgás, hűtőfolyadék vagy légkondicionáló szivárgása stb.). 3.2. A tüzelőanyag töltő nyílás szűkítő megléte (ha egyéb gyári előírás nincs). 3.3. A MIL (Működési Hiba Jelző Lámpa) lámpa hiba jelzése (világít) esetén a vizsgálatot meg kell szakítani és a járművet NEM FELEL MEG minősítéssel értékelni. 3.4. A szemrevételezéses ellenőrzés eredménye: — MEGFELEL, — NEM FELEL MEG. „NEM FELEL MEG” eredmény esetén a gépkocsi felülvizsgálata tovább nem folytatható.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes